ไฮเทค
เอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) จัดเต็มแถลงนโยบายการทำงานของ สคร.ปีหน้า ภายใต้สโลแกน &#8220;สคร.4.0 พลัส&#8221; หนุนนโยบายรัฐบาลไทยแลนด์ 4.0
2 ม.ค. 2560

เอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) จัดเต็มแถลงนโยบายการทำงานของ สคร.ปีหน้า ภายใต้สโลแกน “สคร.4.0 พลัส” หนุนนโยบายรัฐบาลไทยแลนด์ 4.0
โดยเหตุผลล้ำหน้ามีพลัสเข้ามา ก็จะเน้นเรื่องธรรมาภิบาล คุณธรรม ซื่อสัตย์ ซึ่งเป็นนโยบายของกระทรวงการคลัง ที่ประกาศให้ทุกหน่วยงานของกระทรวงการคลังเป็นองค์กรคุณธรรม
สำหรับการแถลงข่าวต้องสมกับให้เป็น สคร.4.0 พลัส รองรับเศรษฐกิจดิจิทัล โดยในการแถลงยังได้เปิดตัวผลงานของเด็ก สคร.รุ่นใหม่ไฟแรง มากความสามารถ ซึ่งได้มีการพัฒนาโปรแกรมคัดกรองโครงการให้เอกชนร่วมลงทุน (พีพีพี) เพียงให้หน่วยงานต่างๆ ใส่ข้อมูลเล็กน้อย ก็จะทราบว่า โครงการนั้นเป็นโครงการพีพีพีหรือไม่ หากเป็นต้องทำอย่างไร และเตรียมเอกสารอะไรบ้างพร้อมเสร็จสรรพ ไม่ต้องให้หน่วยงานหอบเอกสารนั่งรถไปมาถามให้เสียเวลาเสียค่าใช้จ่ายจำนวนมาก
หลังจากนี้ ก็จะหางบอีกเล็กน้อยพัฒนาโปรแกรมดังกล่าวเป็นแอพเรียกใช้บนมือถือได้อย่างง่ายดาย สมกับเป็น สคร.4.0 พลัส เปิดตัวมีลูกเล่นไฮเทคไม่ธรรมดา